சிரியா ஷா-க்ளோர்ஃபைன்

சிரியா ஷா-க்ளோர்ஃபைன் (Shriya Shah-Klorfine) (ஜனவரி 11, 1979 - மே 19, 2012) நேபாளத்தில் பிறந்த கனடா நாட்டைச் சேர்ந்த பெண் ஆவார், இவர் 2012 இல் எவரெஸ்ட் சிகரத்தின் உச்சியிலிருந்து இறங்கும் போது இறந்தார்

ஆரம்ப கால வாழ்க்கை 
சிரியா ஷா-க்ளோர்ஃபைன் நேபாளத்தின் காத்மாண்டுவில் பிறந்தார் என்று சிட்டி நியூஸ் தெரிவித்துள்ளது.  இவர், தனது ஒன்பதாவது வயதில், தந்தையுடன் எவரெஸ்ட் சிகரத்திற்கு ஹெலிகாப்டர் பயணம் மேற்கொண்டார்.  நேபாளத்தின் காத்மாண்டுவில் உள்ள திரிபுவன் பல்கலைக்கழகத்தில் பயின்றார். 

இவர் இந்தியாவின் மும்பையில் வளர்ந்தார். பின்னர், இவர் பயணக் கப்பல்களில் பர்ஸராக வேலை செய்ய இந்தியாவை விட்டுச் சென்றார்.  ஒரு பயணக் கப்பலில் பணிபுரியும் போது, இவர் ஜாஸ் மற்றும்  பியானோ இசைப்பவராக இருந்த தனது வருங்கால கணவர் புரூஸ் குளோர்ஃபைனை சந்தித்தார். இவர்கள் திருமணம் செய்துகொண்டு,   சொந்த ஊரான டொராண்டோ, கனடாவில் குடியேறினர், அங்கு இவர் ஃபேர்வெதர் பெண்கள் ஆடை வடிவமைப்பு நிறுவனத்தின் ஆடை வடிவமைப்பாளராக  ஆனார்.   இவர் எவரெஸ்டில் இறப்பதற்கு முன்பு இவர்கள் ஒரு தசாப்த காலம் ஒன்றாக இருந்தனர்.   

ஷா-க்ளோர்ஃபைன் ஒரு தொழிலதிபர் ஆவார், இவர் "எஸ்.ஓ.எஸ். ஸ்ப்லாஷ் ஆஃப் ஸ்டைல் இன்க் " என்னும் நிறுவனத்தை  தொடங்கினார்.  2011 ஆம் ஆண்டு ஒன்ராறியோ பொதுத் தேர்தலின் போது மிசிசாகா ஈஸ்ட்-குக்ஸ்வில்லில் வேட்பாளராகவும் இருந்தார்.

எவரெஸ்ட் அனுபவம் 
ஷா-க்ளோர்ஃபைன் ஒரு புதிய வழிகாட்டி நிறுவனமான அட்மோஸ்ட் அட்வென்ச்சர் ட்ரெக்கிங்குடன் எவரெஸ்டில் ஏறுவதற்கு முன்பதிவு செய்திருந்தார்.   ஏறுதலுக்கான செலவு $36,000 முதல் $40,000 வரை இருந்ததாகக் கூறப்படுகிறது, இது மற்ற வழிகாட்டி நிறுவனங்கள் வசூலித்ததை விடக் குறைந்த அளவில் இருந்தது. விமான கட்டணம் மற்றும் உபகரணங்களை சேர்த்த பிறகு மொத்த செலவு சுமார் $100,000 ஆகும். ஷா-க்ளோர்ஃபைன் www.myeverestexpedition.com என்ற இணையதளத்தின் மூலம் நன்கொடைகளைக் கோரினார், அதில் எவரெஸ்ட் சிகரத்திற்கு முன்னால் இவரது கணினியில் உருவாக்கப்பட்ட புகைப்படம் இருந்தது, மேலும் பல நிதி திரட்டும் நிகழ்வுகளையும் ஏற்பாடு செய்தது. இதன் விளைவாக, இவரது வீட்டை  அடமானமானக எடுத்துக்கொண்டு இவரது பயணத்திற்கு நிதியளிக்கப்பட்டது. 

இவருக்கோ வழிகாட்டி நிறுவனத்திற்கோ குறிப்பிடத்தக்க ஏறும் அனுபவம் இல்லை என்று சொல்லப்படுகிறது.  வழிகாட்டி நிறுவனத்தின் தலைவர், அந்த  குறிப்பிட்ட நாளில் உச்சிக்கு  செல்ல முயற்சிக்க வேண்டாம் என்று  கேட்டுக் கொண்டதாகக் கூறினார், மேலும்,  இவரை சராசரிக்கும் குறைவான உயரத்தில் ஏறுபவராக  முன்பு எச்சரித்துள்ளார்.  இருப்பினும், மற்றொரு வழிகாட்டி நிறுவனம் இவருக்கு போதுமான பாட்டில் ஆக்ஸிஜன் வழங்கப்படவில்லை என்று கூறியது.  வழிகாட்டி நிறுவனம் மற்றும் பிற ஏறுபவர்களால் குறிப்பிடப்பட்ட ஒரு பிரச்சினை, மலையில் நீண்ட நேரம் காத்திருக்கும் நேரமாகும், இது ஏறும் பாதையில் சில இடையூறுகள் வழியாக மெதுவாக செல்வதால் ஏற்பட்டது.  2012இல் இருந்த காலநிலை,  1996 ஆம் ஆண்டில் ஏற்பட்ட காலநிலைக்குப் பிறகு மிக மோசமானதாகக் குறிப்பிடப்பட்டது, அந்த வருடத்தில் சுமார் 11 இறப்புகள் ஏற்பட்டது. 

மே 19, 2012 அன்று எவரெஸ்ட் சிகரத்தின் தெற்குப் பகுதியில் 8400 மீட்டர் உயரத்தில் இவர் இறந்ததாக ஹிமாலயன் டேட்டாபேஸ் பதிவு செய்கிறது.  அந்த பருவத்தின் மேலும் இறப்புகளில் ஷா-க்ளோர்ஃபைன் உட்பட வடக்கில் இருவர் மற்றும் தெற்குப் பகுதியில் எட்டு பேர் அடங்குவர், ஷா-க்ளோர்ஃபைன் இறந்த அதே நாளில் நான்கு பேர் இறந்தனர்.  இவர் 250 மீட்டர் (~820 அடி) முகாமில் இருந்து (நேபாளப் பக்கம்) இறந்ததாகக் கூறப்படுகிறது.  இவர் இறக்கும் போது இவருக்கு 33 வயது ஆகும். 

இவர் இறந்த மறுநாள், மலை ஏறுபவர் லீன் ஷட்டில்வொர்த் இவரது உடலைக் கண்டார்.  ஷட்டில்வொர்த்தும்  இவரது தந்தையும் ஷா-க்ளோர்ஃபைனின் உடலைச் சுற்றிச் செல்ல வேண்டியிருந்தது, ஏனெனில் இவர் ஏறும் வரிசையில் நிறுத்தி வைக்கப்பட்டிருந்தார்.  இவரது உடல் மலையில் சுமார் பத்து நாட்கள் இருந்தது, அது மீண்டும் கீழே கொண்டு செல்லப்பட்டது.  8000 மீட்டர் உயரத்தில் இருந்து உடல் மீட்கப்பட்டு, ஹெலிகாப்டர் மூலம் மலையில் இருந்து எடுக்கப்பட்டது.  ஜூலை 8, 2012 அன்று, கனடாவின் டொராண்டோவில் உள்ள ஒரு தேவாலயத்தில் இவருக்கு  இறுதிச் சடங்கு நடைபெற்றது.

மரபு 
2012 ஆம் ஆண்டு ஒரு ஆவணப்படத்தில்,  பாப் மெக்கௌன் நேபாளத்திற்குப் பயணம் செய்து, எவரெஸ்டில் ஷா-க்ளோர்ஃபைனின் இறுதி நேரங்களின் வீடியோ உட்பட என்ன நடந்தது என்பதை ஒன்றாகச் சேர்த்தார்.

ஷா-க்ளோர்ஃபைன் ரிஸ்க் எடுப்பதன் நன்மை தீமைகளின் ஒரு விஷயமாக குறிப்பிடப்பட்டுள்ளது.  வான்கூவர் சன், ஆபத்தான சாகசங்கள் சாதனையை அளிக்கும் ஆனால் அந்த ஆபத்து மரணத்தையும் விளைவிக்கலாம் என்று குறிப்பிட்டது.  கனேடியரான எவரெஸ்ட் சிகரத்தை சேர்ந்த ஒருவர் மலை ஏறுதலின் கொடூரமான அபாயங்களைக் குறிப்பிட்டார். 

மற்றொரு பகுப்பாய்வு, ஒரு அனுபவமற்ற வழிகாட்டி நிறுவனத்துடன் செல்லும் ஒரு புதியவரின் பொது அறிவைக் கேள்விக்குள்ளாக்கியது,  மேலும் "சுற்றுலாப் பயணிகளின்" திறன் இல்லாவிட்டாலும் பெருமை தேட எவரெஸ்ட் போன்ற மலைகளின் உச்சியை அடைய முயற்சிப்பது அதிகரித்துள்ளது. தொழில்முறை மலையேறுபவர்களால் பரவலாக வெறுப்படைந்து, "சுற்றுலாப் பயணிகள்" பாதைகளை அடைத்துக்கொள்வதாகவும், தங்களுக்கும் மற்றவர்களுக்கும் ஆபத்தை ஏற்படுத்துவதாகவும் பார்க்கப்படுகிறார்கள், அதே நேரத்தில் அவர்களின் சுய-விளம்பர நடத்தை ஆல்பைன் மரபுகளை மீறுகிறது என்று அந்த ஆய்வு தெரிவிக்கிறது.

குறிப்புகள்

வெளி இணைப்புகள் 
Twitter - Shriya Shah-Klorfine
The Canadian Encyclopedia Death on Everest

1979 பிறப்புகள்
2012 இறப்புகள்
எவரெஸ்ட் மலையேறியோர்